Departament Adjunt a la Presidència
Instrucció per a l'organització i funcionament del Protectorat de la Generalitat sobre les Fundacions privades de Catalunya
Funcions dels Departaments de la Generalitat.
Significat de les referències legals
Significat dels termes referents als òrgans administratius
Significat del mot fundació o fundacions
Arxiu d'estructura jurídica de les fundacions
Arxiu del patronat de les fundacions
Manca dels components del patronat.
Habilitació de llibres i registres comptables
Arxiu de la documentació econòmica
Lloc de presentació dels documents
Sol·licitud d'autorització o aprovació d'actes
Contingut dels Estatuts adaptats
Manera de formalitzar l'adaptació
Modificacions estatutàries al marge de l'adaptació
Manca d'adaptació dintre de termini
Sistematització dels pressupostos
La Disposició Addicional de la Llei 1/1982, de 3 de març, sobre fundacions privades encarrega al Govern de la Generalitat que reglamenti l'organització i el funcionament del Protectorat d'aquestes fundacions.
El Govern ha estimat que calia reglamentar d'una banda l'organització i de l'altra el funcionament de l'esmentat Protectorat, i també ha semblat oportú titular aquesta disposició Instrucció, donat que no es tracta d'un reglament que desenvolupi pròpiament la Llei, tal com ja s'indica en el seu preàmbul.
Per tant, a proposta del Conseller Adjunt a la Presidència, d'acord amb el Consell Executiu,
Els Estatuts de les fundacions no necessiten especificar aquells punts que són de compliment obligat segons la Llei ni els que aquesta determina en defecte de precepte estatutari, tot això sens perjudici del contingut mínim establert a l'article 9 de la Llei.
L'adaptació ha de consistir en la supressió o modificació dels preceptes que contradiguin les normes obligatòries de la Llei i en l'afegit d'aquelles disposicions que integren el contingut mínim dels Estatuts, si calgués.
Per donar compliment a la disposició transitòria 1a, apartat I, de la Llei es podrà presentar al Protectorat per tot el dia 30 de juny de 1984 la proposta d'Estatuts adaptats a la Llei, juntament amb el text dels Estatuts vigents, degudament autoritzat, o la manifestació, certificada, que no existeixen Estatuts aprovats.
En aquest cas s'acompanyaran amb les disposicions dels fundadors que originaren la fundació i l'Ordre Ministerial de classificació.
La Unitat de Registre, després d'examen, comunicarà les observacions que consideri oportunes invitant a rectificar allò que calgui.
Complert aquest tràmit, es dictarà la resolució aprovatòria dels nous Estatuts, que hauran d'ésser elevats a escriptura pública, la qual es presentarà al Protectorat en la forma establerta.
Els nous Estatuts entraran en vigor a partir de la data de la inscripció, llevat d'allò que preceptua la disposició transitòria primera, apartat 3, de la Llei.
Juntament amb el projecte d'Estatuts adaptats es presentarà la llista dels actuals components del Patronat, que contindrà les dades personals, la data del nomenament i cessació i els documents d'acceptació del càrrec per cadascun.
Si la composició del patronat no fos completa, pel fet de no estar coberts alguns llocs o d'haver caducat els nomenaments, s'haurà de procedir prèviament a prendre els acords necessaris, dels quals també s'acompanyarà certificació.
L'adaptació dels Estatuts i l'actualització del patronat no autoritzen a introduir-hi modificacions no exigides expressament per l'entrada en vigor de la Llei.
Si es cregués necessari fer-ho, es podrà demanar conjuntament però subjectant-se als preceptes establerts per a la modificació voluntària dels Estatuts.
D'acord amb la disposició transitòria segona de la Llei, transcorregut el termini d'adaptació dels Estatuts sense haver complert allò que disposa la disposició transitòria primera si haguessin de quedar en suspens les activitats de la fundació, el Protectorat es dirigirà a la jurisdicció ordinària demanant que dicti la resolució que correspongui, mitjançant el procediment establert per les lleis.